สิวหัวดำอักเสบ เนื่องจากการกดทับ ทำให้บวมแดงใต้สิว รักษาอย่างไรค่ะ แล้วมีโอกาสที่จะเกิดเป็นฝีได้มั้ยคะ
สวัสดีค่ะ อาการสิวหัวดำอักเสบเป็นสิวอุดตันชนิดหัวเปิด ซึ่งเกิดจากการที่ไขมัน แบคทีเรีย และเซลล์ผิวหนังที่ตายแล้วสะสมอยู่ในรูขุมขน รอยโรคเช่นการมีตุ่มเล็ก ๆ สีดำขึ้นบนบริเวณใบหน้า และผิวหนังส่วนต่าง ๆ ของร่างกาย เช่น บริเวณหลัง หน้าอก แขน หัวไหล่ ใบหน้า ได้การดูแลนั้น ไม่ควรกดค่ะ ไม่ว่าสิวชนิดหัวดำหรือหัวขาว เพราะว่าการกดจะทำให้เกิดรอยดำและรอยแผลเป็นตามมาได้ ซึ่งจะรักษายาก สามารถล้างหน้าวันละ 2 ครั้ง ด้วยน้ำสบู่อ่อนๆหรือโฟมหรือครีมล้างหน้าที่ไม่ก่อให้เกิดการระคายเคืองเพิ่มเติม และควรหลีกเลี่ยงการใช้แผ่นลอกสิวเสี้ยนและการกดสิวเพราะอาจทำให้เกิดการระคายเคืองตามมาได้โอกาสที่จะเกิดเป็นฝีนั้นมีได้เหมือนกันแต่ค่อนข้างน้อยค่ะ ส่วนใหญ่สิวหัวดำจะมีขนาดเล็กๆ ไม่ค่อยกลายไปเป็นการติดเชื้อที่รุนแรงจนถึงขั้นมีฝีหนองขนาดใหญ๋ แนะนำการไม่ไปจับหรือกดเองดังที่กล่าวไป หรือถ้าไม่สบายใจ ตอนนี้เจ็บปวด หรือแดงมาก อาจไปพบแพทย์เพื่อประเมินรอยโรค และใช้ยาฆ่าเชื้อภายใต้การดูแลของแพทย์ต่อไป